**NATJEČAJ**

**za izbor koordinatora studentskih pravobranitelja Republike Hrvatske**

**I.**

Pravo na sudjelovanje u natječaju imaju studenti/ice koji/e ispunjavaju sljedeće opće uvjete:

-   da su studenti na visokom učilištu u Republici Hrvatskoj,

-   da su u posljednje dvije godine studija (zajedno) sakupili minimalno 60 ECTS bodova,

- da nisu razriješeni dužnosti kao članovi studentskog zbora radi neispunjavanja povjerenih im dužnosti, određenih Zakonom ili statutom, povrede ugleda dužnosti koju su obnašali, zlouporabe položaja ili prekoračenja njihovih ovlasti.

**II.**

Mandat koordinatora studentskih pravobranitelja Republike Hrvatske traje do kraja akademske godine 2020./2021.

**III.**

Koordinator studentskih pravobranitelja Republike Hrvatske prisustvuje sjednicama Hrvatskog studentskoga zbora bez prava glasa.

Koordinator studentskih pravobranitelja Republike Hrvatske dužan je o svom radu redovito izvještavati Hrvatski studentski zbor.

**IV.**

Za sudjelovanje na natječaju kandidati/kinje su dužni/ne priložiti:

- životopis,

- dokaz o statusu studenta i sakupljenim ECTS bodovima u posljednje dvije godine studija, osim u slučaju da se prijavljuje student prve godine studija.

- plan i program rada;

- motivacijsko pismo.

**V.**

Neki od trenutnih aktivnosti Hrvatskog studentskog zbora u koje se očekuje uključivanje koordinatora studentskih pravobranitelja Republike Hrvatske su:

- usklađivanje rada studentskih pravobranitelja u Republici Hrvatskoj,

- edukacija i rad na povećanju kapaciteta studentskih pravobranitelja u Republici

Hrvatskoj,

- izrada izvješća o trenutnom stanju studentskih prava u Republici Hrvatskoj.

**VI .**

**Prijave na natječaj podnose se u roku od 30 dana od dana objave na stranicama Hrvatskog studentskog zbora, zaključno sa 17. prosinca 2020. godine.**

Prijave s potrebnom dokumentacijom podnose se:

 - u elektroničkom obliku sa skeniranom dokumentacijom na adresu: hsz@hsz.hr

Prijave s nepotpunom i nepotpisanom dokumentacijom neće se razmatrati.

Rezultati natječaja bit će dostavljeni svim kandidatima putem navedenih kontakt podataka i mrežne stranice [www.hzs.hr](http://www.hzs.hr/).